cyanic-selkie/wikianc huggingface dataset:
เอเชียนอินดอร์และมาร์เชียลอาตส์เกมส์ 2013
ประเทศที่เข้าร่วมแข่งขัน
ในการแข่งขันกีฬาเอเชียนอินดอร์-มาร์เชียลอาตส์เกมส์ ครั้งที่ 4 มีประเทศสมาชิกเข้าร่วมทั้งสิ้น 43 ชาติ จากประเทศสมาชิก 45 ชาติ ในเบื้องต้น มี 2 ประเทศที่ไม่ได้ส่งนักกีฬาเข้าร่วมการแข่งขัน คือ เกาหลีเหนือและติมอร์-เลสเต
ไซอนจิ คิมโมจิ
เจ้าไซอนจิ คิมโมจิ เป็นนักการเมืองและรัฐบุรุษชาวญี่ปุ่น ดำรงตำแหน่งนายกรัฐมนตรีญี่ปุ่นคนที่ 7 และต่อมาได้ดำรงตำแหน่งอีกครั้งเป็นสมัยที่สอง ทั้งนี้ ในปี 1920 เขาได้รับพระราชทานเลื่อนบรรดาศักดิ์จากมาควิสเป็นเจ้า ในระบบขุนนางสืบตระกูล (ระบบมิยะ) ของญี่ปุ่น นอกจากนี้ ยังเป็นบุคคลสุดท้ายที่มีชื่ออยู่ในทำเนียบเก็นโร
อิการิ ชินจิ
อิการิ ชินจิ เป็นตัวละครในการ์ตูนชุด อีวานเกเลียน โดยผู้กำกับฮิเดะอะกิ อันโนะ รับบทบาทเป็นตัวเอกของเรื่องตั้งแต่เริ่มฉายครั้งแรกในปี 2538 ชินจิซึ่งเป็นเด็กนักเรียนธรรมดาที่โดดเดี่ยวถูกอิการิ เก็นโด บิดาของตัวเองซึ่งเป็นผู้บัญชาการเนิร์ฟเรียกตัวไปเพื่อประจำการเป็นนักบินของอีวานเกเลียน หมายเลข 01 ในขณะที่เมืองนีโอโตเกียว-03 กำลังถูกสิ่งมีชีวิตที่เรียกว่าเทวทูตบุกโจมตี ภายหลังเหตุการณ์สงบลง ชินจิเริ่มใช้ชีวิตนีโอโตเกียว-03 และเริ่มมีเพื่อนในรั้วโรงเรียน
ผู้กำกับอันโนะได้อธิบายถึงตัวละครนี้ว่า ชินจิเป็นเด็กที่ชอบปลีกตัวเองจากสังคม และคิดว่าตัวเองไม่เป็นที่ต้องงการของใคร ๆ ถึงตัวเขาจะตายไปก็ไม่เป็นไร นอกจากนี้ผู้กำกับอันโนะยังอธิบายอีกว่า ชินจิกับคัตสึรางิ มิซาโตะ มีสิ่งที่เหมือนกันคือ ทั้งคู่ต่างกลัวการถูกทำให้เจ็บปวด
วัดปากคลอง
วัดปากคลอง อาจหมายถึง
ไทป์เฟซ
ไทป์เฟซ หรือ ฟอนต์ หรือในชื่อไทยว่า ชุดแบบอักษร (typeface หรือ font) คือชุดของรูปอักขระ (glyph) ที่ได้รับการออกแบบไว้อย่างเป็นเอกภาพด้วยรูปแบบเฉพาะตัว ไทป์เฟซอาจประกอบด้วยตัวอักษร ตัวเลข เครื่องหมายวรรคตอน และอาจรวมไปถึงอักษรภาพ (ideogram) เช่นอักษรจีนหรือสัญลักษณ์ต่างๆ เช่นสัญลักษณ์ทางคณิตศาสตร์หรือทางเทคนิค
ความแตกต่างของไทป์เฟซกับฟอนต์
บุคคลทั่วไปมักใช้คำว่า ฟอนต์ (font/fount) เรียกแทนไทป์เฟซ หรือใช้เรียกสลับกัน แต่ในความจริงแล้วมีความหมายที่แตกต่างกัน ไทป์เฟซหมายถึงชุดตัวอักษรที่มีรูปแบบเดียวกัน ไม่ว่าจะมีขนาดใหญ่เล็กเท่าไร เช่น Arial, Arial Bold, Arial Italic และ Arial Bold Italic ต่างเป็นไทป์เฟซคนละชนิดกัน ส่วนฟอนต์จะหมายถึงชุดตัวอักษรที่มีทั้งไทป์เฟซและขนาดเดียวกัน ตัวอย่างเช่น Arial 12 พอยต์ก็เป็นฟอนต์หนึ่ง Arial 14 พอยต์ก็เป็นฟอนต์หนึ่ง Arial Bold 14 พอยต์ก็เป็นอีกฟอนต์หนึ่ง เป็นต้น ในการสร้างเอกสารแบบดิจิทัล ผู้ใช้สามารถเปลี่ยนขนาดฟอนต์ได้เองในคอมพิวเตอร์ ทำให้ความแตกต่างของไทป์เฟซกับฟอนต์จึงลดความสำคัญลงไป
สำหรับตระกูลหรือสกุลของตัวอักษร (font/type family) มีความหมายกว้างกว่าไทป์เฟซ กล่าวคือ แบบตัวอักษรชื่อเดียวกันที่อาจมีรูปแบบต่างๆ กัน ถือเป็นแบบอักษรตระกูลเดียวกัน โดยปกติจะมี 4 รูปแบบคือ roman, italic, bold, bold italic แบบอักษรบางตระกูลอาจมี narrow, condensed หรือ black อยู่ด้วยก็ได้ ดังนั้น Arial, Arial Bold, Arial Italic และ Arial Bold Italic ทั้งหมดเป็นแบบอักษรในตระกูล Arial ในขณะที่ Helvetica หรือ Courier ก็เป็นอีกตระกูลหนึ่ง
เชิงอักษร
ไทป์เฟซสามารถแบ่งได้เป็นสองประเภทใหญ่ๆ คือ แบบมีเชิง (serif) และแบบไม่มีเชิง (sans serif)
แบบเซริฟคือแบบอักษรที่มีขีดเล็ก ๆ อยู่ที่ปลายอักษรเรียกว่า เซริฟ ดังที่ปรากฏในตัวอักษรตระกูล Times แบบอักษรชนิดนี้มีชื่อเรียกอีกอย่างหนึ่งว่าแบบโรมัน (roman) ซึ่งมีต้นกำเนิดมาจากอักษรที่จารึกไว้ในหินของอาณาจักรโรมัน เซริฟมีส่วนช่วยในการกวาดสายตาไปตามตัวอักษร ทำให้อ่านง่าย และนิยมใช้สำหรับพิมพ์เนื้อความ
ส่วนแบบซานส์เซริฟก็มีความหมายตรงข้ามกันคือไม่มีขีดที่ปลายอักษร และมีชื่อเรียกอีกอย่างว่าแบบกอทิก (gothic) อักษรชนิดนี้ไม่เหมาะกับการเป็นเนื้อความ แต่เหมาะสำหรับใช้พาดหัวหรือหัวเรื่องที่เป็นจุดเด่นซึ่งมองเพียงครั้งเดียว อย่างไรก็ตาม ฟอนต์สมัยใหม่ที่ได้รับการออกแบบในคอมพิวเตอร์ อาจมีทั้งแบบเซริฟและซานส์เซริฟปะปนกันในฟอนต์หนึ่งๆ
ความกว้างอักษร
หากจะแบ่งประเภทตามความกว้างของอักษร สามารถแบ่งได้สองแบบคือ แบบกว้างตามสัดส่วน (proportional) และแบบกว้างขนาดเดียว (monospaced)
ผู้คนส่วนมากนิยมไทป์เฟซแบบกว้างตามสัดส่วน ซึ่งความกว้างอักษรจะแปรผันไปตามความกว้างจริงของรูปอักขระ เนื่องจากดูเหมาะสมและอ่านง่าย แบบอักษรประเภทนี้พบได้ทั่วไปตามสิ่งพิมพ์ต่างๆ รวมไปถึง GUI ในโปรแกรมคอมพิวเตอร์ (อาทิโปรแกรมประมวลคำหรือเว็บเบราว์เซอร์) แต่ถึงกระนั้น รูปอักขระที่ใช้แทนตัวเลขในหลายไทป์เฟซมักออกแบบให้มีความกว้างเท่ากันหมด เพื่อให้สามารถจัดเรียงได้ตรงตามคอลัมน์
ส่วนไทป์เฟซแบบกว้างขนาดเดียวเป็นการออกแบบที่มีจุดประสงค์เฉพาะ มีความกว้างอักษรเท่ากันหมดไม่ขึ้นอยู่กับรูปอักขระ คล้ายอักษรที่พิมพ์จากเครื่องพิมพ์ดีดซึ่งมีคอลัมน์ของตัวอักษรตรงกันเสมอ แบบอักษรชนิดนี้มีที่ใช้ในระบบปฏิบัติการคอมพิวเตอร์บางชนิดเช่น DOS, Unix และเป็นที่นิยมในหมู่โปรแกรมเมอร์สำหรับแก้ไขซอร์สโคด ศิลปะแอสกี (ASCII Art) เป็นตัวอย่างหนึ่งที่จำเป็นต้องใช้อักษรแบบกว้างขนาดเดียวเพื่อการแสดงผลที่สมบูรณ์
ถ้าหากพิมพ์ตัวอักษรสองบรรทัดด้วยจำนวนอักษรที่เท่ากันในแต่ละบรรทัด ไทป์เฟซแบบกว้างขนาดเดียวเราจะเห็นความกว้างทั้งสองบรรทัดเท่ากัน ในขณะที่แบบกว้างตามสัดส่วนจะกว้างไม่เท่ากัน และอาจไม่กว้างเท่าเดิมเมื่อเปลี่ยนไทป์เฟซ เนื่องจากรูปอักขระกว้างเช่น W, Q, Z, M, D, O, H, U ใช้เนื้อที่มากกว่า และรูปอักขระแคบเช่น i, t, l, 1 ใช้เนื้อที่น้อยกว่าความกว้างเฉลี่ยของอักษรอื่นในไทป์เฟซนั้นๆ
การวัดขนาดฟอนต์
ขนาดของไทป์เฟซและฟอนต์ในงานพิมพ์ โดยปกติจะวัดในหน่วย พอยต์ (point) ซึ่งหน่วยนี้ได้กำหนดขนาดไว้แตกต่างกันในหลายยุคหลายสมัย แต่หน่วยพอยต์ที่แท้จริงนั้นมีขนาดเท่ากับ นิ้ว สำหรับการออกแบบอักษร จะวัดด้วยหน่วย เอ็ม-สแควร์ (em-square) เป็นหน่วยที่สัมพันธ์กับฟอนต์ขนาดนั้นๆ โดยหมายถึงความสูงที่สูงกว่าเล็กน้อยตั้งแต่ยอดปลายหางอักษรที่ชี้ขึ้นบน ลงไปถึงสุดปลายหางอักษรที่ชี้ลงล่างของฟอนต์นั้นๆ เอง ซึ่งเท่ากับความสูงของตัวพิมพ์ในงานพิมพ์ หรืออาจสามารถวัดได้ในหน่วยมิลลิเมตร คิว (¼ ของมิลลิเมตร) ไพคา (12 พอยต์) หรือเป็นนิ้วก็ได้
ตัวอักษรส่วนมากใช้เส้นบรรทัดหรือเส้นฐานเดียวกัน (baseline) ซึ่งหมายถึงเส้นตรงแนวนอนสมมติที่ตัวอักษรวางอยู่ในแนวเดียวกัน รูปอักขระของอักษรบางตัวอาจกินเนื้อที่สูงหรือต่ำกว่าเส้นฐาน (เช่น d กับ p) เส้นตรงสมมติที่ปลายหางของอักษรชี้ขึ้นบนและลงล่าง เรียกว่าเส้นชานบน (ascent) และเส้นชานล่าง (descent) ตามลำดับ ระดับของเส้นทั้งสองอาจรวมหรือไม่รวมเครื่องหมายเสริมอักษรก็ได้ ขนาดของฟอนต์ทั้งหมดจะวัดระยะตั้งแต่เส้นชานบนถึงเส้นชานล่าง นอกจากนั้นยังมีเส้นสมมติกำกับความสูงสำหรับอักษรตัวใหญ่กับอักษรตัวเล็ก ความสูงของอักษรตัวเล็กจะวัดจากความสูงของอักษร "x" ตัวเล็ก (x-height) ถ้าเป็นฟอนต์ภาษาไทยให้วัดจากอักษร "บ" ส่วนความสูงของอักษรตัวใหญ่ (cap height) ปกติจะวัดจากเส้นที่อยู่เท่ากับหรือต่ำกว่าเส้นชานบนเล็กน้อยถึงเส้นฐาน อัตราส่วนระหว่างความสูงอักษร x กับเส้นชานบนหรือความสูงอักษรตัวใหญ่มักถูกใช้สำหรับการจำแนกลักษณะของไทป์เฟซ
อักษรไทยกับไทป์เฟซ
ผู้ใช้ส่วนมากสับสนว่า ไทป์เฟซบางชนิดซึ่งมีอักษรไทย สามารถจัดรูปแบบอักษรไทยด้วยไทป์เฟซนั้นๆได้ในโปรแกรมประยุกต์บางโปรแกรมได้ แต่กลับไม่สามารถใช้กับโปรแกรมประยุกต์หลายๆโปรแกรม เช่น ไม่สามารถใช้ไทป์เฟซอักษรไทย ในโปรแกรม อะโดบี โฟโตชอป และ อะโดบี อิลลัสเตรเตอร์ ได้ และมักโทษผู้ผลิตโปรแกรมประยุกต์นั้นๆ แต่อันที่จริงแล้ว เป็นเพราะการอ้างอิงตำแหน่งอักษรในการเข้ารหัสไม่ตรงกัน เพราะตำแหน่งอักษรละติน นั้นอยู่ตรงกันอยู่แล้วทั้งในแอสกีและยูนิโคด จึงไม่พบว่าเป็นปัญหา แต่ตำแหน่งของอักษรไทยในรหัสแอสกีและยูนิโคด นั้นไม่ตรงกัน โดยมากมักพบเป็นตัวอักษรละติน/สัญลักษณ์ประหลาดๆ เช่น ฉ กลายเป็น © เป็นต้น โดยมักพบได้กับไทป์เฟซไทยเกือบทุกตระกูล เช่น UPC หรือแม่แต่ไทป์เฟซบางตัวในชุดฟอนต์เพื่อชาติ ก็เป็นปัญหานี้
นอกจากนี้ยังพบว่า ไทป์เฟซตระกูล UPC ที่เคยใช้จัดรูปแบบอักษรละตินบน ไมโครซอฟท์ ออฟฟิศ เวิร์ด 97 ได้นั้น กลับไม่สามารถใช้จัดรูปแบบอักษรละตินใน ไมโครซอฟท์ ออฟฟิศ เวิร์ด 2000 ขึ้นไปได้ จึงมีการปรับปรุงไทป์เฟซตระกูล UPC เป็น New และ DSE ตามลำดับ โดยไทป์เฟซตระกูลดังกล่าวมี 10 แบบคือ
แพนอเมริกันเกมส์ 1979
กีฬาแพนอเมริกันเกมส์ 1979 (1979 Juegos Panamericanos) การแข่งขันนี้จัดขึ้นที่ซานฮวน ปวยร์โตรีโก ระหว่างวันที่ 1 - 15 กรกฎาคม ค.ศ. 1979
ตารางสรุปเหรียญรางวัล
จำนวนเหรียญรางวัลสำหรับ แคนาดา มีข้อโต้แย้ง
ตุ๊กตาสัญลักษณ์
ตุ๊กตาสัญลักษณ์ประจำการแข่งขันครั้งนี้มีชื่อว่า "โกกี" เป็นกบวิ่งตัวสีเขียว
พระทรงเมือง
พระทรงเมือง ถือพระขรรค์ด้วยพระหัตถ์ซ้าย เป็นเทพารักษ์รักษาการปกครอง ดูแลทุกข์สุขของอาณาประชาราษฎร์ ให้อยู่ร่มเย็นเป็นสุข มีหน้าที่รักษาการปกครองและกระทรวง ทบวง กรมต่าง ๆ ดูแลทุกข์สุขของประชาชนให้ร่มเย็นเป็นสุข เป็นเทพารักษ์หล่อสำริด ปิดทอง  สูง ๘๘ ซม.
เหตุระเบิดในอเล็กซานเดรีย พ.ศ. 2554
'''เหตุระเบิดในอเล็กซานเดรีย พ.ศ. 2554''' เป็นเหตุระเบิดที่เกิดขึ้นเมื่อวันที่ 1 มกราคม พ.ศ. 2554 นอกโบสถ์ที่ซึ่งชาวคริสต์นิกายคอปติกออร์โธด็อกซ์ได้รวมตัวกันเพื่อประกอบพิธีมิสซาเนื่องในโอกาสวันสิ้นปีในอเล็กซานเดรีย ประเทศอียิปต์ ไม่นานหลังจากเที่ยงคืน ทำให้มีผู้เสียชีวิต 23 คน และอีก 97 คนได้รับบาดเจ็บ
เบื้องหลัง
เหตุการณ์ดังกล่าวเกิดขึ้นเมื่อเกิดระเบิดขึ้นในรถที่จอดอยู่ด้านหน้าโบสถ์นิกายคอปติกออร์โธด็อกซ์แห่งนักบุญมาระโกและสมเด็จพระสันตปาปาปีเตอร์ในย่านซิดิ บิชร์ ในอเล็กซานเดรีย ในภายหลัง กระทรวงมหาดไทยได้ออกแถลงทางสำนักข่าวทางการ โดยประกาศว่าเหตุโจมตีดังกล่าวมีลักษณะของเหตุโจมตีฆ่าตัวตาย มิใช่ผลของระเบิดรถยนต์   บาทหลวงสูงสุดของอเล็กซานเดรีย อาร์กบิชอปอาร์วีอิส กล่าวว่า รัฐบาลอียิปต์และเจ้าหน้าที่ด้านความมั่นคงเพื่อต้องการป้ายความผิดให้กับมือระเบิดฆ่าตัวตายแทนที่จะโทษคาร์บอมบ์ เพื่อที่จะทำให้สาธารณชนรับรู้ว่าสิ่งที่เกิดขึ้นนั้นมาจากผู้โจมตีเพียงรายเดียว ท่านยังได้ติเตียนถึงการขาดการป้องกันด้านหน้าโบสถ์ โดยกล่าวว่าท่านรู้สึกแปลกใจที่พบว่ามีทหารเพียงสามนายและเจ้าหน้าที่ตำรวจหนึ่งนายเฝ้าระวังด้านหน้าโบสถ์ในช่วงเวลาที่ละเอียดอ่อน แม้ว่าจะมีการข่มขู่ต่อชาวคริสต์นิกายคอปติกอยู่หลายครั้ง
ขณะที่เกิดเหตุระเบิดขึ้นนั้น ชาวคริสต์คอปติกหลายพันคนกำลังเข้าร่วมพิธีสักการบูชาที่โบสถ์เนื่องในโอกาสวันขึ้นปีใหม่ แรงระเบิดได้ฉีกร่างกายออกเป็นส่วน ๆ ทำลายรถและกระจก ชาวคริสต์คอปติก 21 คนถูกสังหารทันทีจากผลของการระเบิด และอีกราว 97 คน ซึ่งส่วนใหญ่เป็นชาวคริสต์ ได้รับบาดเจ็บ  การทดสอบทางนิติวิทยาศาสตร์ยืนยันว่าอุปกรณ์ระเบิดที่ใช้ผลิตขึ้นเองและประกอบด้วยตะปูและตลับลูกปืนชนิดลูกกลิ้งกลม กระทรวงมหาดไทยกล่าวอีกว่าระเบิดบรรจุด้วยโลหะชิ้นเล็ก ๆ ซึ่งทำหน้าที่เป็นสะเก็ดระเบิด และมือระเบิดที่ได้รับการสนับสนุนจากต่างประเทศอาจเป็นผู้รับผิดชอบต่อเหตุการณ์ดังกล่าว
ชาวคอปติก
หลังเกิดเหตุระเบิดขึ้น ชาวคอปติกหลายพันคนออกมาประท้วงตามท้องถนน ชาวคริสต์ที่โกรธแค้นได้ปะทะกับตำรวจอียิปต์และเจ้าหน้าที่ความมั่นคง ชาวคริสต์และมุสลิมได้ขว้างปาก้อนหินเข้าใส่กัน และรถยนต์ถูกจุดไฟเผา หลังจากการประท้วงข้ามคืนดังกล่าวแล้ว ชาวคริสต์อีกมากกว่า 100 คนได้ประท้วงต่อในเช้าวันรุ่งขึ้นใกล้กับโบสถ์ที่ถูกโจมตี โดยร้องว่า "เราเสียสละวิญญาณและเลือดของเราเพื่อกางเขนศักดิ์สิทธิ์" และ "โอ มูบารัค หัวใจของชาวคอปติกกำลังลุกไหม้" ตำรวจอียิปต์รับมือโดยการรุดเข้าไปในที่เกิดเหตุและยิงแก๊สน้ำตาสลายการชุมนุม
เลขานุการส่วนพระองค์ในสมเด็นพระสันตปาปาเชเนาดาที่ 3 กล่าวว่าเหตุการณ์ดังกล่าว "นำความเศร้าโศกอย่างยิ่งมาให้แก่เรา เพราะมันเป็นเรื่องแปลกต่อประเทศซึ่งอยู่ด้วยกันด้วยความรักและความสามัคคี"
ในประเทศ
รัฐบาลอียิปต์ออกแถลกงการณ์ในทันทีหลังเกิดเหตุการณ์ โดยประณาม "กลุ่มต่างประเทศ" ในการวางแผนและลงมือสังหารหมู่ดังกล่าว ประธานาธิบดีฮอสนี มุบารัก ให้สัญญาทางหน้าโทรทัศน์ว่าผู้ก่อการร้ายจะไม่สั่นคลอนเสถียรภาพของอียิปต์หรือแบ่งแยกชาวคริสต์และชาวมุสลิม เขากล่าวว่า เหตุโจมตีดังกล่าว "มีหลักฐานของการมีส่วนเกี่ยวข้องจากต่างประเทศ" และปฏิญาณว่าจะมีการไล่ล่าผู้ก่อการดังกล่าว
ผู้ว่าการอเล็กซานเดรีย อเดล ลาบิบ กล่าวโทษกลุ่มอัลกออิดะฮ์ว่าวางแผนเหตุระเบิด โดยไม่ได้ให้รายละเอียดใด ๆ เพิ่มเติม
นานาประเทศ
สมเด็จพระสันตะปาปาเบเนดิกต์ที่ 16 แห่งศาสนจักรโรมันคาทอลิก ทรงประณามเหตุการณ์ดังกล่าวในการกล่าวปราศรัยวันขึ้นปีใหม่นี้ พระองค์ยังได้อธิษฐานเพื่อเสรีภาพทางศาสนาและการยอมรับความแตกต่างทางศาสนาในตะวันออกกลาง
ประธานาธิบดีสหรัฐอเมริกา บารัก โอบามา กล่าวประณามเหตุการณ์ดังกล่าว โดยระบุว่า: "ผู้ก่อการเหตุโจมตีดังกล่าวมีเป้าหมายโจมตีผู้สักการบูชาชาวคริสต์อย่างชัดเจน ตลอดจนไม่ให้ความเคารพต่อชีวิตและเกียรติของมนุษย์ พวกเขาจะต้องได้รับการตัดสินอย่างความยุติธรรมสำหรับพฤติกรรมอันป่าเถื่อนและเลวร้ายนี้" โอบามายังได้เสนอให้ความช่วยเหลือแก่รัฐบาลอียิปต์เพื่อรับมือกับ "เหตุการณ์เลวร้าย" ดังกล่าวด้วย
การโจมตียังได้ถูกประณามในเยอรมนี อิรัก และซีเรีย
พิธีศพ
สมเด็จพระสันตปาปาเชเนาดาที่ 3 ทรงให้อาร์คบิชอปบาคามิออสปฏิบัติหน้าที่แทนพระองค์ เป็นประธานพิธีศพผู้ที่เสียชีวิต โดยพิธีจัดขึ้นที่วิหารนักบุญเมนาส ห่างจากอเล็กซานเดรียไปทางตะวันตก 30 กิโลเมตร โดยประชาชนที่เข้าร่วมกว่า 5,000 คนได้ปฏิเสธการแสดงความเสียใจของประธานาธิบดีมุบารักอย่างแน่วแน่ บิชอปคอปติกอื่น ๆ ได้เข้าร่วมพิธีดังกล่าวด้วยเช่นกัน และมีผู้คนราว 5,000 คนเข้าร่วมพิธีดังกล่าว
เชอร์ลีย์ บูท
เธอเริ่มอาชีพการแสดงจากเป็นนักแสดงละครเวที เริ่มอาชีพละครบรอดเวย์ในปี ค.ศ. 1925 บทที่โดดเด่นของเธอคือบท โลลา ดีลานีย์ ในดราม่าเรื่อง Come Back, Little Sheba ซึ่งทำให้เธอได้รับรางวัลโทนี ในปี ค.ศ. 1950 เธอมีผลงานภาพยนตร์เรื่องแรกในฉบับภาพยนตร์ของ Come Back, Little Sheba (1952 film) ภาพยนตร์ในปี 1952 ที่เธอได้รับทั้งรางวัลออสการ์และรางวัลลูกโลกทองคำ ในสาขานักแสดงนำหญิงยอดเยี่ยม ถึงแม้ว่าเธอจะประสบความสำเร็จในภาพยนตร์มากกว่า แต่เธอก็เลือกการแสดงละครเวที และเธอมีผลงานแสดงภาพยนตร์อีก 4 เรื่องเท่านั้น
ตั้งแต่ปี 1961-1966 เธอรับบทในซิตคอมเรื่อง Hazel ซึ่งทำให้เธอได้รับรางวัลเอมมี เธอยังได้รับเสียงวิจารณ์ที่ดีจากการแสดงละครโทรทัศน์ในปี 1966 เรื่อง The Glass Menagerie เธอลาวงการไปในปี 1974
อ้างอิง
1898 1992
ศิลปะทวารวดี
อาณาจักรทวารวดี (พุทธศตวรรษที่ 11-16) เป็นของชนชาติมอญ มีศูนย์กลางอยู่บริเวณจังหวัดนครปฐม จังหวัดราชบุรี อำเภออู่ทอง และกินพื้นที่ไปจนถึงภาคตะวันออก และภาคตะวันออกเฉียงหนือ แถบจังหวัดบุรีรัมย์ จังหวัดปราจีนบุรี และขึ้นไปถึงทางเหนือ จังหวัดลำพูน จังหวัดเชียงใหม่ รวมถึงในภาคใต้เช่น จังหวัดสุราษฎร์ธานีและจังหวัดปัตตานี เป็นต้น
จิตรกรรม
ไม่เหลืออะไรปรากฏเป็นหลักฐานทางด้านจิตรกรรม ชำรุดเสียหายไปหมดแล้ว เพราะงานจิตรกรรมเขียนด้วยวัสดุที่ไม่คงทน และถูกแดดถูกฝนจึงสูญหายไป
พระพุทธรูป
ลักษณะสำคัญของพระพุทธรูปสมัยทวาราวดี แบ่งออกเป็น 3 ยุค คือ
ประติมากรรมกลุ่มเทวรูปรุ่นเก่า
เป็นประติมากรรมศาสนาพราหมณ์หรือฮินดู อยู่ร่วมสมัยกับทวารวดีตอนต้น และตอนปลาย ในราวพุทธศตวรรษที่ 11-13 ที่เมืองศรีมโหสถและเมืองศรีเทพ และพบอยู่ร่วมกับศรีวิชัยและทวารวดีที่ภาคใต้ของประเทศไทย มักจะทำเป็นรูปพระนารายณ์
ลักษณะพระพักตร์จะไม่เหมือนพระพุทธรูปแบบทวารวดี จะมีลักษณะคล้ายกับอินเดีย ตัวอย่างเช่น พระนารายณ์ที่ไชยาแสดงลักษณะอิทธิพลศิลปะอินเดียแบบมทุราและอมราวดี(พุทธศตวรรษที่ 6-9) รวมทั้งที่พบที่นครศรีธรรมราช ซึ่งถือสังข์ด้วยพระหัตถ์ซ้ายด้านล่าง ผ้านุ่งและผ้าคาดที่พบที่ภาคใต้และที่เมืองศรีมโหสถ จะมีผ้าคาดเฉียงเหมือนศิลปะอินเดียหลังคุปตะ (ปัลลวะ) ในราวพุทธศตวรรษที่ 12 ส่วนเทวรูปรุ่นเก่าที่อำเภอศรีเทพจะมีอายุใกล้เคียงกัน และที่ศรีเทพนอกจากที่จะพบรูปพระนารายณ์แล้วยังพบรูปพระกฤษณะและพระนารายณ์ด้วย
ลักษณะของเทวรูปกลุ่มนี้ไม่เหมือนกับที่พบในเขมรเนื่องจากทำรูปลอยตัวอย่างแท้จริง ไม่ทำแผ่นหินมารับกับพระหัตถ์คู่บน แต่ยังไม่มีการนำเอากลุ่มเทวรูปนี้เข้าไปไว้ในศิลปะทวารวดี จึงเพียงมีแต่สมมุติฐานว่าเทวรูปกลุ่มนี้น่าจะเป็นทวารวดีที่เป็นพราหมณ์ การเข้ามาของเทวรูปนี่มีข้อคิดเห็นแตกไปเป็น 2 ทางคือ เป็นศิลปะอินเดียที่นำเข้าที่พร้อมกับการติดต่อค้าขาย หรือเป็นศิลปะแบบอินเดียที่ทำขึ้นในท้องถิ่น และมีการพัฒนาการภายใต้อิทธิพลศิลปะพื้นเมืองแบบทวารวดีและศรีวิชัย
สถาปัตยกรรม
สถาปัตยกรรมทวารวดีส่วนใหญ่แสดงให้เห็นว่าสร้างขึ้นในพุทธศาสนานิกายเถรวาท
สถาปัตยกรรมแบบทวาราวดีมักก่ออิฐและใช้สอดิน เช่น วัดพระเมรุและเจดีย์จุลปะโทน จังหวัดนครปฐม บางแห่งมีการใช้ศิลาแลงบ้าง เช่น ก่อสร้างบริเวณฐานสถูป การก่อสร้างเจดีย์ในสมัยทวารวดีพบทั้งเจดีย์ฐานสี่เหลี่ยม เจดีย์ทรงระฆังคว่ำมียอดแหลมอยู่ด้านบน
เครื่องมือเครื่องใช้
เครื่องมือเครื่องใช้ที่พบในแหล่งทวารวดีทั่วไปมักจะเป็นเครื่องมือเครื่องใช้ในชีวิตประจำวัน เช่น เศษภาชนะดินเผา เนื้อดินมักทำเป็นภาชนะปากบาน ภาชนะทรงหม้อตาล เศษภาชนะเคลือบ มีทั้งที่เป็นเครื่องเคลือบจีนในสมัยราชวงศ์ถังถึงสมัยราชวงศ์หยวน เครื่องเคลือบจากเตาในเขตจังหวัดบุรีรัมย์ เครื่องเคลือบเปอร์เซีย เครื่องใช้อื่น ๆ ก็มีพบ เช่น กุณฑีดินเผา กาดินเผา ตะคันดินเผา กระสุนดินเผา ที่ประทับตราดินเผา ตุ๊กตาดินเผา ฯลฯ นอกจากเครื่องปั้นดินเผาแล้ว ยังพบเครื่องใช้สำริด ทั้งเป็นเครื่องใช้ทั่วไปกับที่เป็นของของสูง หรือของที่ใช้ในพีธีกรรม เช่นคันฉ่อง เครื่องประกอบราชยานคานหาม และเครื่องใช้ทำจากเหล็ก นอกจากเครื่องใช้แล้วยังพบเครื่องประดับทำจากหิน แก้ว ดินเผา สำริด ทองคำ ได้แก่ ลูกปัด แหวนตุ้มหู กำไล ฯลฯ
อัลอันดะลุส
อัลอันดะลุส (الأندلس; Al-Andalus) คือบริเวณคาบสมุทรไอบีเรียและเซ็พติเมเนียที่ปกครองโดยอาหรับและชาวมุสลิมในแอฟริกาเหนือ (ที่เรียกโดยทั่วไปว่ามัวร์) ในช่วงเวลาต่าง ๆ กันระหว่าง ค.ศ. 711 จนถึง ค.ศ. 1492
หลังจากการพิชิตคาบสมุทรไอบีเรีย อัลอันดะลุสก็ถูกแบ่งออกเป็นเขตบริหาร 5 เขตที่ใกล้เคียงกับเขตในปัจจุบันที่เป็นแคว้นอันดาลูซิอา, แคว้นกาลิเซียและลูซิตาเนีย, คาสตีลและเลออน, แคว้นอารากอนและแคว้นกาตาลุญญา และเซ็พติเมเนีย ซึ่งถือว่าเป็นเขตการบริหารของจักรวรรดิต่าง ๆ ที่ตามกันมา เริ่มด้วยจักรวรรดิกาหลิปอุมัยยะห์ที่ก่อตั้งโดยอัลวะลิดที่ 1 (ค.ศ. 711-ค.ศ. 750); อาณาจักรเอมีร์แห่งกอร์โดบา (ราว ค.ศ. 750-ค.ศ. 929); อาณาจักรกาหลิบแห่งกอร์โดบา (ค.ศ. 929-ค.ศ. 1031); และของราชอาณาจักรย่อย ๆ ที่ตามมาจากอาณาจักรกาหลิบแห่งกอร์โดบา
ในช่วงเวลาหลายร้อยปีต่อมาอัลอันดะลุสก็กลายเป็นจังหวัดของราชวงศ์เบอร์เบอร์มุสลิมแห่งอัลมอราวิยะห์และอัลโมฮัด ต่อมาก็แบ่งออกเป็นรัฐย่อย ๆ แต่สำคัญที่สุดคืออาณาจักรเอมีร์แห่งกรานาดา ตลอดช่วงเวลาต่าง ๆ ในประวัติศาสตร์โดยเฉพาะภายใต้การปกครองของอาณาจักรกาหลิบแห่งกอร์โดบา อัลอันดะลุสก็เป็นศูนย์กลางของการศึกษา และเมืองกอร์โดบาก็กลายเป็นเมืองศูนย์กลางทางวัฒนธรรมและเศรษฐกิจของทั้งบริเวณเมดิเตอเรเนียนและโลกอิสลาม
อัลอันดะลุสก็มีความขัดแย้งกับอาณาจักรของชาวคริสต์ทางตอนเหนือตลอดมาในสมัยประวัติศาสตร์ ในปี ค.ศ. 1085 พระเจ้าอัลฟอนโซที่ 6 แห่งคาสตีลก็ทรงยึดเมืองโตเลโดได้ ซึ่งเป็นจุดเริ่มต้นของความเสื่อมโทรมของอำนาจของมุสลิมในไอบีเรีย เมื่อมาถึง ค.ศ. 1236 หลังจากเสียกอร์โดบา ราชอาณาจักรกรานาดาก็กลายเป็นเพียงดินแดนเดียวที่ยังเหลือเป็นของมุสลิมในดินแดนที่มารู้จักกันในปัจจุบันว่าสเปน
การพิชิตดินแดนคืนของโปรตุเกสเริ่มขึ้นในปี ค.ศ. 1249 โดยการยึดอัลการ์วีโดยพระเจ้าอัลฟอนโซที่ 3 ในปี ค.ศ. 1238 กรานาดาก็กลายเป็นอาณาจักรบริวารของราชอาณาจักรคาสตีลที่ขณะนั้นปกครองโดยพระเจ้าเฟอร์ดินานด์ที่ 3 และเมื่อวันที่ 2 มกราคม ค.ศ. 1492 มุฮัมมัดที่ 12 แห่งกรานาดาก็ยอมแพ้ยกการปกครองกรานาดาให้แก่พระเจ้าเฟอร์ดินานด์ที่ 2 แห่งอารากอน และสมเด็จพระราชินีนาถอิซาเบลลาที่ 1 แห่งคาสตีล ผู้ทรงได้รับสมญานามร่วมกันว่า “Los Reyes Católicos” (พระมหากษัตริย์คาทอลิก)
จิตรคุปต์
จิตรคุปต์ (चित्रगुप्त, Chitragupta) บ้างเรียก เจตคุปต์ หรือ เจ็ตคุก ก็ว่า เป็นเทวดาในศาสนาฮินดู มีหน้าที่รักษาทะเบียนคนตายของพระยม เชื่อว่าเป็นเทพที่มีน้ำใจดุร้ายทารุณ
หลังจากพระพรหมสร้างวรรณะทั้งสี่ คือ พราหมณ์ กษัตริย์ แพศย์ ศูทร แล้ว ได้มีบัญชาให้พระยมรักษาทะเบียนการกระทำของสรรพชีวิตที่เกิดขึ้นและจะได้เกิดทั้งบนโลกเบื้องสูง (คือสวรรค์) และโลกเบื้องต่ำ (คือมนุษยโลก) พระยมตัดพ้อต่อพระพรหมว่า "ข้าแต่พระผู้เป็นเจ้า ไฉนเลยข้าจะรักษาทะเบียนกรรมของสิ่งมีชีวิตซึ่งเกิดในลักขโยนีทั้งแปดสิบสี่ตลอดทั้งตรีโลกได้เล่า" ("O Lord, how can I alone keep record of the deeds of the beings born into 84 lakh yonis in the three worlds?")
พระพรหมทำสมาธิใคร่ครวญเป็นเวลาหนึ่งหมื่นหนึ่งพันปี แล้วลืมพระเนตรขึ้น ปรากฏเป็นบุรุษนายหนึ่งถือปากกาและขวดหมึกไว้พร้อมสะพายดาบไว้กับสะเอวอยู่เฉพาะพักตร์พระพรหม ครั้นแล้ว พระพรหมตรัสต่อเขาว่า "เจ้าเกิดขึ้นแต่กายข้า ฉะนั้น ลูกหลานของเจ้าจงได้ชื่อว่า กายาสทาส ส่วนเจ้านั้นเกิดขึ้นในห้วงคำนึงแห่งข้าและในความลับดำมืด เจ้าจงมีนามว่า จิตรคุปต์ เถิด" ("Thou hast been created from my body, therefore shall thy progeny be known as the Kayasthas. Thou hast been conceived in my mind and in secrecy, thy name shall also be Chitragupta.") จากนั้น พระพรหมทรงมอบหมายให้จิตรคุปต์ทำหน้าที่รักษาทะเบียนของพระยม
คัมภีร์ครุฑปุราณะ (Garud Puran) ว่า จิตรคุปต์เป็นผู้ประดิษฐ์อักษร โดยมีบทสรรเสริญจิตรคุปต์ว่า "อภิวาทจิตรคุปต์ ผู้ประสาทอักษร" (Chitragupta namastubhyam vedaksaradatre, "Obeisance to Chitragupta, the giver of letters")
วันเกิดของจิตรคุปต์เรียกว่า "ยมทวิติยะ" (Yama Dwitiya) บรรดาผู้เลื่อมใสจะจัดการรื่นเริงต่าง ๆ โดยมีพิธีหลักเรียก "จิตรคุปตชยันตีบูชา" (Chitraguptajayanti Puja)
วัดบ้านปูน
วัดบ้านปูน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะตะเภา อำเภอบ้านตาก จังหวัดตาก มีที่ดินตั้งวัดเนื้อที่ 4 ไร่ 1 งาน 30 ตารางวา ทางด้านทิศตะวันออกติดต่อกับถนนริมแม่น้ำปิง ภายในวัดมีถนนผ่านกลางจากทิศตะวันออกไปทะลุทางทิศตะวันตก
วัดบ้านปูนสร้างขึ้นเป็นวัดนับตั้งแต่ประมาณ พ.ศ. 2400 มีนามตามชื่อบ้าน ได้รับพระราชทานวิสุงคามสีมาวันที่ 8 กรกฎาคม พ.ศ. 2526 เขตวิสุงคามสีมากว้าง 8 เมตร ยาว 16 เมตร มีช่วงหนึ่งวัดอยู่ในสภาพร้าง เมื่อปีพ.ศ 2502 หลวงพ่อพันธ์ได้รับอนุญาตให้ย้ายจากวัดวังหม้อ มาอยู่ที่วัดบ้านปูน ก็ด้วยชาวบ้านวังหม้อ เห็นอกเห็นใจที่ชาวบ้านปูนขาดพระสงฆ์ที่จะดูแลวัดวาอารามและยังร้างอยู่ และที่วัดวังหม้อก็ยังมีครูบาอรรถ์ทีดูแลอยู่ หลังจากที่ท่านมาอยู่วัดบ้านปูน ท่านก็ร่วมกับศรัทธาชาวบ้านปูน ช่วยกันถางป่าถางพง เพราะร้างมานาน โดยมีปู่เอ่า ใจงาม เป็นมรรคนายกสมัยนั้น ได้ร่วมกันก่อสร้างกุฏิ วิหาร ศาลาการเปรียญ หอระฆัง หอไตร และอุโบสถเป็นต้น
อาคารเสนาสนะที่สำคัญ ได้แก่ ศาลาการเปรียญกว้าง 10 เมตร ยาว 30 เมตร สร้างเมื่อ พ.ศ. 2525 หอสวดมนต์กว้าง 8 เมตร ยาว 14 เมตร พ.ศ. 2519 กุฏิสงฆ์ จำนวน 2 หลัง และเจดีย์ศรีสุธา
กีฬาคาราเต้ในโอลิมปิกฤดูร้อน 2020 – ท่ารำ บุคคลหญิง
การแข่งขันกีฬาคาราเต้ในโอลิมปิกฤดูร้อน 2020 – ท่ารำ บุคคลหญิง เป็น 1 ใน 10 รายการแข่งขันกีฬาคาราเต้ในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5 สิงหาคม พ.ศ. 2564 ที่สนามกีฬาต่อสู้ญี่ปุ่น การแข่งขันรายการท่ารำ บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 10 คน จาก 10 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 1 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
มือปราบปืนโหด
ฮันเตอร์  หรือ ในชื่อภาษาไทยว่า มือปราบปืนโหด ที่เคยนำมาฉายออกอากาศในเมืองไทยเป็นครั้งแรกโดยสถานีโทรทัศน์ไทยทีวีสีช่อง 3 เมื่อหลายปีก่อนในช่วงเวลาประมาณบ่าย ๆ วันเสาร์  ซึ่งทีมพากย์เสียงภาษาไทยในตอนนั้นของช่อง 3 คือ "อินทรี" เป็นละครซีรีส์โทรทัศน์แนวชีวิตของตำรวจ (หรือที่เรียกกันติดปากคนไทยว่า "ดราม่า") ของประเทศสหรัฐอเมริกาที่สร้างขึ้นโดย แฟรงก์ ลูโป (Frank Lupo) ซึ่งได้รับการฉายออกอากาศโดยสถานีโทรทัศน์เอ็นบีซี ตั้งแต่เมื่อปี ค.ศ. 1984 ถึง 1991 นำแสดงโดยดาราชั้นนำในยุคนั้น คือ เฟร็ด ดรายเออร์ (Fred Dryer) ที่รับบทบาทเป็นพระเอกที่เป็นนายตำรวจนอกเครื่องแบบยศ "จ่า" (ชื่อย่อของยศตำรวจในภาษาอังกฤษ คือ Sgt) ในเรื่อง โดยรับบทเป็น ริก ฮันเตอร์ และ สเตฟฟานี เครเมอร์ (Stepfanie Kramer) ตำรวจนอกเครื่องแบบเพื่อนสาวที่เป็นเพื่อนคู่หู ชื่อ ดีดี แมคคอล (Dee Dee McCall) ผู้อำนวยการผลิตฝ่ายการแสดงในช่วงฤดูกาลแรกคือสตีเฟ่น เจ. แชนเนล (Stephen J. Cannell),
ฤดูกาล 1 (1984-1985)
ถูกอากาศครั้งแรกในช่วงเวลาในทุกคืนวันศุกร์, เป็นการแข่งขันสำหรับการจัดอันดับความนิยมประจำเมือง  ดัลลัส
เส้นเมริเดียนที่ 77 องศาตะวันตก
เส้นเมริเดียนที่ 77 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 103 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 77 องศาตะวันตกลากผ่านพื้นที่ดังนี้:
วัดปากคลอง (จังหวัดพังงา)
วัดปากคลองสร้างเมื่อประมาณ พ.ศ. 2476 โดยมีนายเพิ่ม ยอดน้ำ นายขีด ทองสุข และนางโปรย ร่วมกันสร้างวัด โดยแรกเริ่มได้สร้างเสนาสนะเป็นแบบชั่วคราว บางปีขาดพระสงฆ์อยู่จำพรรษาเสนาสนะก็ชำรุด เมื่อมีพระสงฆ์มาอยู่จำพรรษาอีกก็สร้างขึ้นใหม่อีก เสนาสนะต่าง ๆ ได้สร้างขึ้นเป็นหลักฐานมั่นคงแบบถาวรกว่าเดิมนับตั้งแต่ พ.ศ. 2514 ในสมัยที่พระใบฎีกาจรับ ปญฺญาวุโธ ขึ้นมาเป็นเจ้าอาวาส วัดนี้ได้รับพระราชทานวิสุงคามสีมา เมื่อวันที่ 21 ธันวาคม พ.ศ. 2522
อาคารเสนาสนะที่สำคัญ ได้แก่ ศาลาการเปรียญกว้าง 9 เมตร ยาว 19 เมตร สร้างเมื่อ พ.ศ. 2514 โครงสร้างคอนกรีตเสริมเหล็ก กุฏิสงฆ์จำนวน 2 หลัง โครงสร้างเป็นอาคารไม้ 1 หลัง และครึ่งตึกครึ่งไม้ อีก 1 หลัง และมีโรงครัว 1 หลัง
จังหวัดของประเทศปานามา
ประเทศปานามาแบ่งออกเป็น 10 จังหวัดหรือโปรบินเซีย (provincia) และเขตชนพื้นเมืองหรือโกมาร์กัสอินดิเฮนัส (comarcas indígenas) ซึ่งมักนิยมเรียกย่อว่าโกมาร์กา (comarca) อีก 3 เขตซึ่งมีฐานะเทียบเท่ากับจังหวัด นอกจากจังหวัดและเขตดังกล่าวแล้วแล้วยังมีเขตชนพื้นเมืองอีก 2 แห่งที่มีฐานะเทียบเท่ากับเทศบาลหรือกอร์เรฮิมิเอนโต (corregimiento) และอยู่ใต้การปกครองของจังหวัดอีกชั้นหนึ่ง
อเมริกันพาย 2 จุ๊จุ๊จุ๊…แอ้มสาวให้ได้ก่อนเปิดเทอม
อเมริกันพาย 2 จุ๊จุ๊จุ๊…แอ้มสาวให้ได้ก่อนเปิดเทอม (อังกฤษ: American Pie 2) เป็นภาพยนตร์ตลกทางเพศ ออกฉายในปี ค.ศ. 2001 เขียนบทโดย อดัม เฮิร์ซ กำกับโดย เจมส์ บี โรเจอร์ส ภาพยนตร์เรื่องนี้เป็นภาพยนตร์ภาคที่สองของ ภาพยนตร์ชุด อเมริกันพาย เป็นภาคต่อของ American Pie ภาพยนตร์เรื่องนี้มีภาคต่ออีก 2 ภาค คือ American Wedding (2003), และ American Reunion (2012)
เนื้อเรื่อง
เหตุการณ์หลังจากในภาคแรกของ พวกเขาได้เช่าบ้านริมชายหาดหลังหนึ่ง พวกเขาทั้งหมดได้ทำการปฏิญาณต่อกันว่า จะฉลองมิตรภาพของพวกเขาให้สนุกให้มากที่สุด และจะทำให้มันเป็นฤดูร้อนที่เยี่ยมที่สุดของพวกเขา แต่ความฝันของพวกเขาจะเป็นจริงได้หรือไม่ ก็ขึ้นอยู่กับนักศึกษาสาวๆ อย่าง วิคกี้, มิเชลล์, นาเดีย, ฮีเธอร์ และ เจสสิก้าด้วย
เหตุเพลิงไหม้เมาน์เทน บี
เหตุเพลิงไหม้เมาน์เทน บี (Mountain B) สถานบันเทิงที่ตั้งอยู่บนถนนสุขุมวิท ตำบลพลูตาหลวง อำเภอสัตหีบ จังหวัดชลบุรี เกิดขึ้นเมื่อเวลา 01:00 น. ของวันที่ 5 สิงหาคม พ.ศ. 2565 เป็นผลให้มีผู้เสียชีวิตรวม 24 ราย ในจำนวนนี้เสียชีวิตทันที 13 ราย และเสียชีวิตในโรงพยาบาลอีก 11 ราย และบาดเจ็บราว 50 ราย โดยผู้บาดเจ็บที่ถูกส่งตัวไปรักษาที่โรงพยาบาลสมเด็จพระนางเจ้าสิริกิติ์รวม 27 คน และโรงพยาบาลวัดญาณสังวราราม 2 คน ทั้งคู่มีอาการบาดเจ็บเล็กน้อย และโรงพยาบาลสัตหีบ กม.10 รวม 9 คน เหตุการณ์นี้ถือเป็นภัยพิบัติครั้งร้ายแรงเป็นครั้งแรกของอำเภอสัตหีบ
วันเกิดเหตุ
คืนที่เกิดเหตุมีการแสดงโดย DJ ONE & DJ Tiger และวงดนตรี "แต๊วแหน่ว" ซึ่งเป็นที่นิยมในพื้นที่ และขณะเกิดเหตุเป็นช่วงที่สถานบันเทิงใกล้ปิดทำการ บางแหล่งระบุว่าขณะนั้นมีผู้เข้าใช้บริการประมาณ 50 คน จนถึง 100 คน สถานีวิทยุ จส.100 รายงานอ้างหัวหน้ามูลนิธิสว่างโรจนะธรรมสถาน สัตหีบ ซึ่งรับแจ้งจากผู้ที่อยู่ในเหตุการณ์ระบุว่าก่อนเกิดเพลิงไหม้พบว่ามีประกายไฟบนฝ้าเพดาน หลังจากนั้นไม่เกิน 5 นาทีได้ยินเสียงระเบิดและไฟลุกไหม้อย่างรวดเร็ว ต้นเพลิงเริ่มไหม้บริเวณหลังคาและลุกลามอย่างรวดเร็วไปทั่วบริเวณ เนื่องจากตัวหลังคามีการบุโฟมลมดูดซับเสียง วัตถุติดไฟได้ง่าย ประกอบกับช่องระบายลมมีเพียงจุดเดียวคือประตูหน้า ทั้งหมดส่งผลให้เพลิงไหม้อย่างหนักและรุนแรง
หลังเกิดเหตุ
ผู้เสียชีวิต 13 รายพบเสียชีวิตบริเวณหน้าประตู 4 คน ในห้องน้ำชาย 3 คน หลังบูทดีเจ 1 คน ในแคชเชียร์ 2 คน หน้าแคชเชียร์ 3 คน ทั้งหมดถูกไฟคลอกร่างไหม้เกรียมทั้งตัว ในบรรดาผู้เสียชีวิตคือฉัตรชัย (อิ่ม) ชื่นค้า นักร้องชาย ซึ่งมีผู้มาแสดงความเสียใจเป็นจำนวนมาก
เหตุการณ์นี้มีผู้เสียชีวิตอายุน้อยกว่า 20 ปีถึง 4 รายแบ่งเป็น อายุ 17 ปีสองราย อายุ 18 ปี หนึ่งราย และอายุ 19 ปี หนึ่งรายซึ่งต่อมาญาติของผู้เสียชีวิตวัย 17 ปี ได้ตั้งคำถามต่อเจ้าของสถานบันเทิงว่าทำไมจึงมีการอนุญาตให้เด็กเข้าไปภายในสถานบันเทิงได้ ทหารบาดเจ็บสาหัส 7 ราย ได้แก่ นาวาโท ตังเมล์ พิริยะวงศ์ ร้อยเอก พันทิพ ภาคแก้ว ร้อยโท เศรษฐศักดิ์ จันทรา จ่าเอก ธนวินท์ อวยเจริญ จ่าเอก ธัญพิสิษฐ์ กันเกตุ จ่าโท พงศธร พลายละหาร
ต่อมาเวลา 14:30 น. มีผู้เสียชีวิตที่โรงพยาบาลสมเด็จพระนางเจ้าสิริกิติ์เป็นรายที่ 14 เวลา 10:00 น. พลตำรวจโท สมพงษ์ ชิงดวง ผู้ช่วยผู้บัญชาการตำรวจแห่งชาติ เดินทางมายังพื้นที่เกิดเหตุ ในภายหลังมีการตรวจสอบพบว่าอาคารถูกดัดแปลงต่อเติมให้กลายเป็นอาคารปิดโดยผิดกฎหมาย ในขณะที่เจ้าของร้านรายงานแก่ตำรวจว่าในวันก่อนหน้าได้มีช่างไฟเข้ามาซ่อมแซมและเดินสายระบบไฟบนเพดาน กระนั้นไม่ทราบว่าเกี่ยวข้องกันหรือไม่ นอกจากนี้ยังตรวจสอบพบว่าผังอาคารประกอบด้วยทางเข้าออกรวมเพียงสามทาง คือทางเข้าออกหน้าร้านของลูกค้า ทางข้างและทางหลังร้านสำหรับพนักงาน ประตูทั้งสองสำหรับพนักงานนั้นใช้งานไม่ได้ขณะเกิดเหตุ โดยถูกใส่กุญแจและมีตู้กีดขวางไว้ตามลำดับ นอกจากนี้ยังมีรายงานว่าสถานบันเทิงเคยถูกร้องเรียนกรณีเสียงดังและเปิดเกินเวลากำหนดตามกฎหมายมาก่อน เหตุการณ์นี้ส่งผลให้กรมการปกครองออกคำสั่งให้ว่าที่พันตรี ชาติชาย ศรีโพธิ์อ่อน นายอำเภอสัตหีบ พ้นจากตำแหน่งโดยให้ช่วยราชการที่วิทยาลัยการปกครอง ส่งผลให้นาย กัณฑ์พงษ์ สุวรรณปทุมเลิศ ปลัดอาวุโสอำเภอสัตหีบ รักษาราชการแทนนายอำเภอสัตหีบ หลังเกิดเหตุการณ์ มีข่าวลือทั่วไปว่ามีตำรวจท้องถิ่นที่เกี่ยวข้องกับการดำเนินงานของร้าน และมีส่วนทำให้ร้านยังคงเปิดได้แม้กระทำการต่อเติมที่ผิดกฎหมาย ต่อมามีการแต่งตั้ง พ.ต.อ.เอกภพ อินทวิวัฒน์ เป็นผู้กำกับการสถานีตำรวจภูธรพลูตาหลวง พ.ต.ท.สมบูรณ์ กลืนกระโทก และ พ.ต.ท.มาโนช เพ็ชรประกอบ เป็นรองผู้กำกับการสถานีตำรวจภูธรพลูตาหลวง ตอนค่ำสำนักงานประชาสัมพันธ์ จังหวัดชลบุรี เปิดเผยว่ามีผู้ได้รับบาดเจ็บใส่เครื่องช่วยหายใจ 21 ราย และ ได้มีการย้าย 13 ศพ ไปที่สถาบันนิติเวชวิทยา สำนักงานตำรวจแห่งชาติ
วันต่อมามีผู้เสียชีวิตเพิ่มที่โรงพยาบาลระยอง เป็นรายที่ 15 ในวันที่ 7 สิงหาคม พลเรือตรี สรวุท ชวนะ ผู้บัญชาการหน่วยบัญชาการต่อสู้อากาศยานและรักษาฝั่ง เป็นประธานในพิธีฌาปนกิจศพ จ่าเอก วรากุล จำรัส ที่วัดภูเพียง อำเภอภูเพียง จังหวัดน่าน
ในวันที่ 10 สิงหาคม พลทหารสังกัดเรือหลวงนเรศวร เสียชีวิต และมีพิธีฌาปนกิจศพ พันจ่าตรี รังสิมันต์ วนิชโรจนการ์ด โดยมีพลเรือตรี บัณฑิต วงษ์ทองดี มาเป็นประธานในพิธี
วันที่ 11 สิงหาคม นาวาโท สังกัดกองบินทหารเรือ เสียชีวิต ในวันที่ 12 สิงหาคม นักศึกษาเพศหญิงอายุ 17 ปี เสียชีวิต ในวันที่ 14 สิงหาคม พลเรือตรี ไพศาล วงค์เมฆ ผู้บัญชาการกองเรือฟริเกตที่ 2 เป็นประธานในพิธีฌาปนกิจศพ พลทหาร สิทธิชัย อุ้ยเลิศ สังกัด เรือหลวงนเรศวร ณ วัดอัมพวัน อำเภอแวงน้อย จังหวัดขอนแก่น วันเดียวกันนาย ยศวัฒน์ ภูวรัตน์เลิศคุณ นายกเทศมนตรีตำบลเกล็ดแก้วเป็นประธานในพิธีฌาปนกิจศพบุตรชาย เรือตรี ภูรี นีน้อย ที่ ศาลาประชาคม หมู่ 7 ตำบลบางเสร่ อำเภอสัตหีบ
ในวันที่ 15 สิงหาคม มีผู้เสียชีวิตเพิ่มอีกหนึ่งรายที่โรงพยาบาลชลบุรี ในวันที่ 19 สิงหาคม นาย ปพน (ธรรณธร) บวรสุวรรณ อายุ 50 ปี เสียชีวิตนับเป็นผู้เสียชีวิตที่อายุมากที่สุด
ในวันที่ 18 สิงหาคม พลเรือเอก สมประสงค์ นิลสมัย ผู้บัญชาการทหารเรือ เป็นประธานในพิธีพระราชทานเพลิงศพ นาวาโท ผลิตเดช ชุ่มเงิน
ในวันที่ 27 สิงหาคม มีผู้เสียชีวิตที่โรงพยาบาลเลิดสิน เป็นชายอายุ 27 ปี และในวันถัดมามีผู้เสียชีวิตที่โรงพยาบาลชลบุรี เป็นหญิงอายุ 30 ปี
ในวันที่ 2 กันยายน มีผู้เสียชีวิตเป็นทหารเรือยศเรือโท วัย 27 ปี เสียชีวิตที่โรงพยาบาลระยอง ต่อมาวันที่ 6 กันยายน พลเรือเอก สุวิน แจ้งยอดสุข ผู้บัญชาการกองเรือยุทธการ ได้เดินทางมาเป็นประธานในพิธีพระราชทานเพลิงศพ เรือโท ภานุพงศ์ วงศ์ภัคไพบูลย์ ที่ณาปนกิจกองทัพเรือ อำเภอสัตหีบ วันที่ 3 ตุลาคม 2565 จ่าเอก ภัทรกฤษณ์ สุวรรณฉิม สังกัดเรือหลวงจักรีนฤเบศร เสียชีวิตเป็นรายที่ 24 ที่โรงพยาบาลสมเด็จพระปิ่นเกล้า
ผู้เสียชีวิตทั้งหมด 24 ราย อายุตั้งแต่ 17 ปี ถึง 50 ปี เป็นทหารเรือ 8 ราย ยศจ่าเอก 4 ราย พันจ่าตรี 1 ราย พลทหาร 1 ราย นาวาโท 1 ราย เรือโท 1 ราย สังกัดหน่วยบัญชาการนาวิกโยธิน 1 นาย หน่วยบัญชาการต่อสู้อากาศยานและรักษาฝั่ง 2 นาย สังกัดเรือหลวงนเรศวร 1 นาย สังกัดเรือหลวงภูมิพลอดุลยเดช สังกัดกองการบินทหารเรือ 1 นาย สังกัดเรือหลวงจักรีนฤเบศร 1 นาย
ในวันที่ 14 พฤศจิกายน พ.ศ. 2565 ได้มีคำสั่งสำนักงานตำรวจแห่งชาติที่ 543/2565 ย้าย พล.ต.ต.กิตติ์ธเนศ ธนนันท์ทวีสิน ผู้บังคับการตำรวจภูธรจังหวัดชลบุรี และแต่งตั้ง พล.ต.ต.นันทวุฒิ สุวรรณละออง รอง ผบช.ภ.2 ให้รักษาราชการแทน ผู้บังคับการตำรวจภูธรจังหวัดชลบุรี
ปฏิกิริยา
ในโลกอินเทอร์เน็ตมีการชี้ให้เห็นว่าเหตุการณ์นี้มีความคล้ายคลึงมากกับเหตุเพลิงไหม้ซานติก้าผับในเขตวัฒนา กรุงเทพมหานคร เมื่อปี 2552 ซึ่งเป็นผลให้มีผู้เสียชีวิต 61 รายและบาดเจ็บมากกว่า 200 คน และนำไปสู่การถกเถียงและวิพากษ์วิจารณ์ถึงความหละหลวมในการควบคุมมาตรฐานความปลอดภัยของสถานบันเทิงที่ไม่ปรับปรุงขึ้นจากเหตุการณ์เมื่อ 13 ปีก่อน นอกจากนี้ยังมีบางส่วนเสนอว่ามีการฉ้อโกงและยัดเงินใต้โต๊ะกับเจ้าหน้าที่ท้องถิ่นเพื่อให้สถานบันเทิงคงเปิดอยู่ได้แม้จะทำผิดละเมิดกฎหมายเรื่องความปลอดภัย
เอลีซาแบ็ตแห่งวาลัว
เอลิซาเบธแห่งวาลัวส์ สมเด็จพระราชินีแห่งสเปน (Élisabeth de France หรือ Élisabeth de Valois, Isabel de Valois, Elisabeth of Valois) (2 เมษายน ค.ศ. 1545 - 3 ตุลาคม ค.ศ. 1568)
เจ้าหญิงเอลิซาเบธแห่งวาลัวส์ประสูติเมื่อวันที่ 2 เมษายน ค.ศ. 1545 พระองค์เป็นพระธิดาองค์โตในพระเจ้าอองรีที่ 2 แห่งฝรั่งเศสและแคทเธอรีน เดอ เมดิชิ เอลิซาเบธแห่งวาลัวส์เป็นพระอัครมเหสีในพระเจ้าเฟลีเปที่ 2 แห่งสเปน
ดูเพิ่ม
1545 1568
กีฬาเรือใบในโอลิมปิกฤดูร้อน 2020 – เรือใบ Nacra 17
การแข่งขันกีฬาเรือใบในโอลิมปิกฤดูร้อน 2020 – เรือใบ Nacra 17 เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 28 กรกฎาคม - 3 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ Nacra 17ในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 20 คน จาก 20 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 2 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2016
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เลสลีย์ รอย
เลสลีย์ รอย (Lesley Roy) เป็นนักร้องนักแต่งเพลงจากแบลบริเกิน ในดับลิน ประเทศไอร์แลนด์ เธอเซ็นสัญญากับสังกัดอิสระแห่งหนึ่งในไอร์แลนด์ และใน ค.ศ. 2006 เธอเซ็นสัญญากับสังกัดไจฟ์เรเคิดส์ในสหรัฐอเมริกา เธอออกอัลบั้มเปิดตัว อันบิวตีฟูล ใน ค.ศ. 2008 ผลิตโดยแมกซ์ มาร์ติน จากนั้นเธอผันตัวไปแต่งเพลง และเป็นที่สนใจของมาร์ก จอร์แดน ผู้จัดการที่แจ้งเกิดให้ริอานนา และเป็นเจ้าของบริษัทรีเบลวันแมเนจเมนต์แอนด์พับบลิชชิง รอยประสบความสำเร็จในฐานะนักแต่งเพลงให้กับแอดัม แลมเบิร์ต มิสมอนทรีออล เมดินา แจนา คราเมอร์ และมาร์ลี สก็อตต์
1986
พีโบ ไบรสัน
รอเบิร์ต พีโพ "พีโบ" ไบรสัน (Robert Peapo "Peabo" Bryson ) เกิดเมื่อวันที่ 13 เมษายน ค.ศ. 1951 เป็นนักร้อง-นักแต่งเพลงแนวริทึมแอนด์บลูส์และโซล เจ้าของรางวัลแกรมมี่ 2 ครั้ง เขาเกิดในกรีนวิลล์ รัฐเซาท์แคโรไลนา เขาเป็นที่รู้จักในการร้องเพลงแนวบัลลาด ซอฟต์ร็อก (โดยมากมักจะร้องคู่กับนักร้องหญิง) และเขามีผลงานในเพลงประกอบภาพยนตร์แอนิเมชันของดิสนีย์หลายเรื่อง
อ้างอิง
1951
นางิสะ คาโอรุ
นางิสะ คาโอรุ  เป็นตัวละครในการ์ตูนชุด อีวานเกเลียน โดยผู้กำกับ ฮิเดอากิ อันโนะ คาโอรุเป็นตัวละครที่มีบทน้อยมากในเรื่องแต่กลับเป็นตัวละครสำคัญที่สุดตัวหนึ่งของเรื่อง และได้รับความนิยมสูง  ปรากฏตัวครั้งแรกในภาคทีวี เมื่อคาโอรุถูกส่งมาที่เนิร์ฟในฐานะนักบินเพื่อทดแทน โซรีว อาสึกะ เด็กคนที่สอง ที่ไม่สามารถบังคับอีวาได้อีก คาโอรุเป็นร่างที่สถิตย์วิญญาณของอัครเทวทูต อาดัม และเขายังเป็นเทวทูตตนที่ 17 ที่มีชื่อว่า ทาบริส (Tabris) สามารถเคลื่อนไหวและควบคุมทุกสิ่งได้ดั้งใจต้องการ และยังมีสนามพลังเอ.ที. ที่แข็งแกร่งที่สุดในบรรดาเทวทูตทุกตน ทำให้คาโอรุสามารถควบคุมอีวา-02 บุกลงไปถึงเซ็นทรัลด็อกมาเพื่อหวังจะรวมร่างกับอาดัม แต่เมื่อไปถึงกลับพบว่าเทวทูตในเซ็นทรัลด็อกมากลับเป็นลิลิธแทน คาโอรุจึงยอมให้ชินจิที่ตามมาสังหารเขา แม้ชินจิจะไม่เต็มใจ ถึงแม้จะสูญเสียกายเนื้อแต่ด้วยความที่เขามีวิญญาณของอาดัมซึ่งเป็นอัครเทวทูต ทำให้จิตและความทรงจำของเขาคงอยู่ได้ตลอดกาล
ในภาครีบิวด์ออฟอีวานเกเลียน คาโอรุในฐานะเทวทูตตนที่หนึ่งฟื้นขึ้นมาบนฐานปฏิบัติการดวงจันทร์ของเซเล่พร้อมความปรารถนาของเขาที่อยากให้ชินจิมีความสุข เขาเป็นคนที่ขับ อีวา มาร์ก-06 เขวี้ยงหอกแคซิอุสมาหยุดยั้ง Near 3rd impact เอาไว้ ภายหลังจากที่ชินจิหลับไป 14 ปีและพื้นขึ้นมา คาโอรุเป็นเพียงคนเดียวที่ทำดีกับชินจิในวันที่เขาไม่เหลือใคร ในที่สุดคาโอรุก็กลายเป็นคนที่ชินจิเปิดใจและไว้ใจมากที่สุด
ในญี่ปุ่น คาโอรุเป็นตัวละครชายยอดนิยมอันดับสองในปี 1997 จากการสำรวจของ Animage poll และเป็นตัวละครชายแห่งปีอันดับที่หก ในปี 1988 I และเป็นตัวละครชายยอดนิยมสูงสุดอันดับสอง (เช่นเดียวกับในปี 1997) จากการสำรวจของนิตยสาร Newtype ในปี 2010 รองจากอิคาริ ชินจิ ที่ได้อันดับหนึ่ง
คอนคาแคฟโกลด์คัพ
คอนคาแคฟโกลด์คัพ (CONCACAF Gold Cup) เป็นการแข่งขันฟุตบอลของทีมชาติในคอนคาแคฟ จากทวีปอเมริกาเหนือ อเมริกากลาง และประเทศหมู่เกาะจากแคริบเบียน โดยเริ่มมีการแข่งขันครั้งแรกในปี พ.ศ. 2506 (ค.ศ. 1963) ภายใต้ชื่อ คอนคาแคฟแชมเปียนชิพ (CONCACAF Championship) โดยจัดขึ้นแทนการแข่งขันซีซีซีเอฟแชมเปียนชิพ ที่เป็นการแข่งขันเดิมที่จำกัดเฉพาะประเทศในอเมริกากลางและจากหมู่เกาะในแคริบเบียน การแข่งขันจัดขึ้นจนกระทั่งในปี พ.ศ. 2514 ได้เป็นปีสุดท้ายที่จัดการแข่งขัน และได้มีการจัดการแข่งขันใหใม่อีกครั้งในปี พ.ศ. 2534 (ค.ศ. 1991) โดยเปลี่ยนชื่อการแข่งขันเป็น "โกลด์คัพ" และ 2 อันดับแรกจะได้สิทธิ์ไปเล่นโกปาอาเมริกาอีกด้วย
นกอินทรีปาปัว
นกอินทรีปาปัว (Papuan eagle; ) หรือที่รู้จักในชื่ออินทรีฮาร์ปีปาปัว อินทรีนิวกินี และอินทรีกาปุล มีความยาว 75-90 เซนติเมตร ความยาวปีก 157 เมตร น้ำหนัก 1600-2400 กรัม เป็นนกล่าเหยื่อชนิดหนึ่ง มีขนสีน้ำตาลเทาและหงอนสั้น ปีกสามแถบ จะงอยปากที่ทรงพลัง ม่านตาใหญ่ หางกลมยาวและส่วนท้องสีขาว นกชนิดนี้มีขาไร้ขนที่ยาวและมีพลังด้วยกรงเล็บที่แหลมคม ลักษณะของเพศผู้และเมียใกล้เคียงกัน โดยตัวเมียใหญ่กว่าตัวผู้เล็กน้อย มันเป็นสมาชิกของสัตว์ที่มีวงศ์เดียวคือ Harpyopsis
นกอินทรีปาปัวเป็นสิ่งมีชีวิตเฉพาะถิ่นในป่าฝนเขตร้อนที่ไม่ถูกรบกวนของเกาะนิวกินี ซึ่งนกชนิดนี้กลายเป็นนักล่าหลักของเกาะ อาคารของมันประกอบด้วยสัตว์มีกระเป๋าหน้าท้อง เช่น คอมมอนบรัชเทลพอสซั่ม หรือคาพูลในภาษาท้องถิ่น ซึ่งกลายเป็นอีกชื่อหนึ่งของมัน อย่างไรก็ตามมันก็เป็นอาหารของสัตว์เลี้ยงลูกด้วยนมอื่น ๆ นก และงู
นกอินทรีปาปัวเป็นหนึ่งในสี่ของกลุ่มนกอินทรีขนาดใหญ่ที่สุด สายพันธุ์อื่น ๆ ได้แก่ นกอินทรีเครสทิดในทวีปอเมริกา นกอินทรีฮาร์ปีในทวีปอเมริกาใต้ นกอินทรีฟิลิปปินในประเทศฟิลิปปินส์ นกอินทรีปาปัวคือนกภูเขาโดยพื้นฐานซึ่งทำรังอยู่บนต้นไม้ป่าสูง แต่อาจจะถูกพบในระดับน้ำทะเลในบางพื้นที่ซึ่งป่ายังคงไม่ถูกรบกวน
เนื่องจากการสูญเสียพื้นที่ป่าอย่างต่อเนื่อง จำนวนประชากรที่เล็กน้อย และการล่าเพื่อเอาขนของมันซึ่งใช้ในโอกาสงานพิธี นกอินทรีปาปัวจึงถูกจัดให้เป็นสัตว์เกือบอยู่ในข่ายใกล้การสูญพันธุ์ในบัญชีแดงของสหภาพเพื่อการอนุรักษ์ธรรมชาติของสายพันธุ์ที่ถูกคุกคาม และถูกขึ้นบัญชีบนภาคผนวกที่ 2 ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES)
แม่น้ำราวี
แม่น้ำราวี (Ravi River, ਰਾਵੀ) เป็นแม่น้ำที่อยู่ทางตะวันตกเฉียงเหนือของประเทศอินเดียและทางตะวันออกของประเทศปากีสถาน มีความยาวรวม 720 กิโลเมตร (450 ไมล์) เป็นหนึ่งในแม่น้ำในระบบแม่น้ำสินธุและหนึ่งในแม่น้ำห้าสายแห่งภูมิภาคปัญจาบ
ในประวัติศาสตร์ยุคพระเวท เรียกแม่น้ำราวีว่า "อิราวดี" (Iravati หรือ Eeraveti–คนละสายกับแม่น้ำอิรวดีในประเทศพม่า) และมีบันทึกในคัมภีร์ฤคเวทว่า ยุทธการสิบกษัตริย์ที่เกิดขึ้นราวศตวรรษที่ 14 ก่อนคริสตกาลเกิดขึ้นใกล้กับแม่น้ำแห่งนี้
แม่น้ำราวีมีต้นกำเนิดที่เทือกเขาหิมาลัย ในเขตกางครา รัฐหิมาจัลประเทศ อินเดีย มีลำน้ำสาขาที่สำคัญสองสายคือ แม่น้ำพุทธุหรือพุธิลและแม่น้ำไมหรือโธนา แต่สายหลักเริ่มที่ตีนเขาแดลเฮาซีในเขตจัมพา ผ่านที่ราบปัญจาบใกล้เมืองมาโธปุระและปฐานโกฏ ก่อนจะไหลตามพรมแดนอินเดีย-ปากีสถานเป็นระยะทาง 80 กิโลเมตร (50 ไมล์) และไหลเข้าปากีสถานไปบรรจบกับแม่น้ำจนาพ
แม่น้ำราวีเป็นหนึ่งในแม่น้ำสามสาย (อีกสองสายคือ แม่น้ำบีอาสและแม่น้ำสตลุช) ที่อยู่ในการดูแลของอินเดียตามสนธิสัญญาแม่น้ำสินธุ มีการใช้ประโยชน์จากแม่น้ำในด้านประมงและชลประทาน และมีการสร้างเขื่อนรันชีตสาครขึ้นเพื่อใช้ผลิตกระแสไฟฟ้า เขื่อนแห่งนี้ตั้งอยู่ใกล้เมืองปฐานโกฏ เริ่มสร้างในปี ค.ศ. 1981 สร้างเสร็จในปี ค.ศ. 2001 มีความจุ 3,280 ล้านลูกบาศก์เมตร มีโรงไฟฟ้าที่มีกำลังผลิต 600 เมกะวัตต์
ลานีญา
ลานีญา (La Niña) เป็นปรากฏการณ์บรรยากาศมหาสมุทรคู่กันซึ่งเกิดขึ้นคู่กับเอลนีโญอันเป็นส่วนหนึ่งของเอลนีโญ-ความผันแปรของระบบอากาศในซีกโลกใต้ ในช่วงที่เกิดลานีญา อุณหภูมิพื้นผิวน้ำทะเลตลอดมหาสมุทรแปซิฟิกตอนกลางตะวันออกแถบเส้นศูนย์สูตรจะต่ำกว่าปกติ 3-5 °C ชื่อลานีญามาจากภาษาสเปน หมายถึง "เด็กหญิง" คล้ายกับเอลนีโญที่หมายถึง "เด็กชาย"
ลานีญา หรือที่บางทีเรียกอย่างไม่เป็นทางการว่า "แอนติเอลนีโญ" เป็นปรากฏการณ์ตรงกันข้ามกับเอลนีโญ ซึ่งปรากฏการณ์เอลนีโญนี้จะเป็นช่วงที่อุณหภูมิพื้นผิวน้ำทะเลเพิ่มสูงขึ้นอย่างน้อย 0.5 °C และผลกระทบของลานีญามักจะตรงกันข้ามกับของเอลนีโญ เอลนีโญเป็นปรากฏการณ์ที่มีชื่อเสียงเนื่องจากสามารถมีผลกระทบร้ายแรงต่อสภาพอากาศของทั้งชายฝั่งชิลี เปรูและออสเตรเลีย รวมทั้งอีกหลายประเทศ ลานีญามักเกิดขึ้นหลังปรากฏการณ์เอลนีโญรุนแรง
ผลกระทบ
ผลกระทบของลานีญาส่วนใหญ่จะตรงข้ามกับของเอลนีโญ ตัวอย่างเช่น เอลนีโญจะทำให้เกิดช่วงฝนตกในแถบสหรัฐอเมริกาตอนกลางตะวันตก ขณะที่ลานีญาจะทำให้เกิดช่วงแห้งแล้งในพื้นที่เดียวกัน ส่วนอีกด้านหนึ่งของมหาสมุทรแปซิฟิก ลานีญาทำให้เกิดฝนตกหนัก สำหรับอินเดีย เอลนีโญมักเป็นสาเหตุของความกังวลเพราะผลของมันที่ตรงกันข้ามกับมรสุมตะวันตกเฉียงใต้ ซึ่งเคยเกิดขึ้นใน พ.ศ. 2552 แต่ลานีญา มักเป็นประโยชน์สำหรับฤดูมรสุม โดยเฉพาะอย่างยิ่งในช่วงหลัง แต่ลานีญาซึ่งปรากฏในมหาสมุทรแปซิฟิกยังอาจทำให้ฝนตกหนักในออสเตรเลีย ซึ่งเกิดเป็นภัยพิบัติทางธรรมชาติครั้งร้ายแรงที่สุดครั้งหนึ่งโดยพื้นที่ส่วนใหญ่ของรัฐควีนส์แลนด์จมอยู่ใต้น้ำจากอุทกภัยอันเกิดจากสัดส่วนผิดปกติหรือถูกพายุหมุนเขตร้อนพัดถล่ม ซึ่งรวมไปถึงพายุหมุนเขตร้อนระดับ 5 ไซโคลนยาซี่ นอกจากนี้ยังทำให้เกิดความหายนะแบบเดียวกันในบราซิลตะวันออกเฉียงใต้และมีส่วนทำให้เกิดฝนตกหนักและอุทกภัยตามมาในศรีลังกา
การเกิดล่าสุด
มีช่วงลานีญาเกิดขึ้นรุนแรงระหว่าง ลานีญาจะส่งผลกระทบรุนแรงพ.ศ. 2531-2532 ลานีญายังได้เกิดขึ้นใน พ.ศ. 2538 และใน พ.ศ. 2542-2543 ลานีญาไม่รุนแรงนักเกิดขึ้นใน พ.ศ. 2543-2544 ลานีญาซึ่งเกิดขึ้นในกลาง พ.ศ. 2550 และเกิดขึ้นจนถึงต้น พ.ศ. 2552 นั้น เป็นลานีญาความรุนแรงปานกลาง NOAA คาดว่าลานีญาความรุนแรงปานกลางที่เกิดขึ้นมีแนวโน้มจะเกิดขึ้นต่อไปจนถึง พ.ศ. 2551 ตามข้อมูลของ NOAA "ผลกระทบของลานีญาที่คาดการณ์ระหว่างเดือนพฤศจิกายน-มกราคม รวมถึงการดำเนินไปของหยาดน้ำฟ้าสูงกว่าปกติเหนืออินโดนีเซีย และหยาดน้ำฟ้าต่ำกว่าปกติเหนือมหาสมุทรแปซิฟิกตอนกลางแถบเส้นศูนย์สูตร สำหรับสหรัฐอเมริกาแผ่นดินใหญ่ ผลกระทบที่อาจเกิดขึ้นรวมไปถึงหยาดน้ำฟ้ามากกว่าปกติทางเหนือของเทือกเขาร็อกกี แคลิฟอร์เนียเหนือ และในภูมิภาคใต้และตะวันตกของแปซิฟิกตะวันตกเฉียงเหนือ คาดว่าทางใต้จะมีปริมาณหยาดน้ำฟ้าน้อยกว่าปกติลดหลั่นลงมาทางใต้ โดยเฉพาะในรัฐทางตะวันตกเฉียงใต้และตะวันออกเฉียงใต้"
อย่างไรก็ตาม เอลนีโญย้อนกลับมาเกิดอีกในเดือนพฤษภาคม-มิถุนายน พ.ศ. 2552 ซึ่งดำเนินไปกระทั่งเดือนเมษายน พ.ศ. 2553 ผลกระทบของเอลนีโญเห็นได้ชัดในช่วงฤดูใบไม้ร่วง พ.ศ. 2552 เมื่อพายุหมุนเขตร้อน ไอดา เพิ่มกำลังแรงขึ้นเป็นพายุชายฝั่งอันรุนแรง
Common Voice
Common Voice เป็นโครงการประเภท crowdsourcing ที่เริ่มโดยมอซิลลา เพื่อสร้างฐานข้อมูลฟรีสำหรับซอฟต์แวร์รู้จำเสียงพูด โดยอาสาสมัครจะอัดเสียงพูดที่อ่านตามประโยคด้วยไมโครโฟนและตรวจทานเสียงของคนอื่น ข้อความกำกับเสียงและเสียงจะอยู่ภายใต้สัญญาอนุญาตสาธารณสมบัติ อย่าง CC0 ด้วยสัญญาอนุญาตนี้จึงทำให้นักพัฒนาซอฟต์แวร์สามารถใช้ชุดข้อมูลนี้สำหรับการรู้จำคำพูดได้โดยไม่มีข้อจำกัดและค่าใช้จ่าย
เป้าหมาย
Common Voice มุ่งหวังที่จะให้ตัวอย่างเสียงที่หลากหลาย ตามที่ Katharina Borchert ของ Mozilla ได้ให้ไว้ หลายโครงการอื่น ๆ ส่วนใหญ่นำข้อมูลมาจากวิทยุสาธารณะ ตรงกันข้ามกับชุดข้อมูลที่มีตัวแทนเสียงของทั้งผู้หญิงและผู้ที่มีสำเนียงเด่นชัดจำนวนน้อยกว่า
พจน์ วิเทตยนตรกิจ
นายพจน์ วิเทตยนตรกิจ เป็นนักธุรกิจชาวไทย และเป็นอดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ปี พ.ศ. 2540 ซึ่งเป็นช่วงหลังเกิดวิกฤตการณ์การเงินในเอเชีย พ.ศ. 2540
ประวัติ
พจน์ วิเทตยนตรกิจ สำเร็จการศึกษาระดับปริญญาตรีจากมหาวิทยาลัยเยล และปริญญาโท สาขาบริหารธุรกิจ จากมหาวิทยาลัยฮาร์วาร์ด และได้รับประกาศนียบัตรสถาบันกรรมการบริษัทไทย รวมทั้ง	Chairman 2000 Program จากสมาคมส่งเสริมสถาบันกรรมการบริษัทไทย นอกจากนั้นนายพจน์ ยังเป็นนักศึกษาสถาบันวิทยาการตลาดทุน รุ่น 16 รุ่นเดียวกับต่อพงษ์ ไชยสาส์น นาวาอากาศตรี ศิธา ทิวารี สงคราม กิจเลิศไพโรจน์ นริศ ขำนุรักษ์ มนตรี ปาน้อยนนท์ ยุรนันท์ ภมรมนตรี และอลงกรณ์ พลบุตร
พจน์ วิเทตยนตรกิจ มีประสบการณ์ทำงานในธนาคารชั้นนำระดับโลก ทั้งในสหรัฐอเมริกา ญี่ปุ่น ฮ่องกง และสิงคโปร์ และเคยดำรงตำแหน่งกรรมการผู้จัดการของโกลด์แมน แซคส์ และเครดิตสวิส
งานธุรกิจ
พจน์ วิเทตยนตรกิจ เป็นกรรมการอิสระและกรรมการตรวจสอบ ในบริษัทเอกชนหลายแห่ง อาทิ บริษัท วีนิไทย จำกัด (มหาชน)
พระเสื้อเมือง
พระเสื้อเมือง บ้างเรียก ผีเสื้อเมือง หรือ ผีเสื้อ เป็นเทวดาผู้รักษาบ้านเมือง เป็นอมนุษย์จำพวกหนึ่ง มีการสร้างเทวรูปพระเสื้อเมืองประจำกรุงเทพมหานคร เป็นรูปหล่อสัมฤทธิ์ปิดทอง สูง 93 เซนติเมตร
ชิม ซอ-ย็อน
ชิม ซอ-ย็อน (심서연; Shim Seo-Yeon; 15 เมษายน ค.ศ. 1989 – ) เป็นนักกีฬาฟุตบอลหญิงชาวเกาหลีใต้ ซึ่งทำหน้าที่ทั้งในตำแหน่งกองกลางและกองหลัง ปัจจุบันเธออยู่สังกัดสโมสรฟุตบอลหญิงโกยังแดคโยในการแข่งขันดับเบิลยูเค-ลีก นอกจากนี้ เธอเป็นที่รู้จักในฐานะนักฟุตบอลหญิงที่ออลจัง (หน้าตาดี)
พระเสื้อเมือง
ประวัติ
คติพระเสื้อเมืองถูกพัฒนามาจากคติความเชื่อเรื่อง "ผีเสื้อ" ในศาสนาผี ซึ่งเป็นศาสนาพื้นเมืองดั้งเดิมของกลุ่มชาติพันธุ์ที่ใช้ภาษากลุ่มไท ทั้งไทยสยาม ลาว ไทลื้อ ไทใหญ่ ไทคำตี้ และไทเขิน
ผีเสื้อในที่นี้คือคำเดียวกับคำว่า "ผีเชื้อ" แปลว่า "ผีรักษาท้องถิ่น" หรือ "ผีเจ้าที่" จัดเป็นผีบรรพบุรุษอย่างหนึ่ง เพราะเป็นบรรพบุรุษที่อพยพเข้ามาตั้งแต่ยุคสร้างบ้านแปงเมือง ลูกหลานจึงสร้างศาลไว้บูชาประดุจศาลประจำตระกูล ตามชนบทจะมี "ผีเสื้อบ้าน" คือผีรักษาหมู่บ้าน และ "ผีเสื้อเมือง" หรือ "ผีหลวง" คือผีรักษาเมืองเป็นต้น ส่วนผีเสื้อที่อยู่ในเมืองหลวงจะถูกเรียกว่า "พระเสื้อเมือง" เพื่อลดกลิ่นอายของความเป็นผีลง ในอดีตศาลของผีเสื้อในชาวไททุกกลุ่มจะไม่มีการประดิษฐานรูปเคารพใด ๆ ไว้ในศาลเลย มีแต่ศาลเปล่าโล่ง ๆ
แพนอเมริกันเกมส์ 1983
กีฬาแพนอเมริกันเกมส์ 1983 (1983 Juegos Panamericanos) การแข่งขันนี้จัดขึ้นที่การากัส ประเทศเวเนซุเอลา ระหว่างวันที่ 14 - 29 สิงหาคม ค.ศ. 1983
มาสคอต
ตัวมาสคอตคือสิงโตถือป้าย 1983 ชื่อว่า "ซานติอากีโต"
ท่าอากาศยานนานาชาติอัลมาเตอ
ท่าอากาศยานนานาชาติอัลมาเตอ (Халықаралық Алматы Әуежайы, Xalıqaralıq Almatı Äwejayı, حالىقارالىق الماتى أۋەجايى, Международный Аэропорт Алматы, Mezhdunarodnyy Aeroport Almaty) เป็นท่าอากาศยานนานาชาติของคาซัคสถาน ห่างจากนครอัลมาเตอไปทางตะวันออกเฉียงเหนือ 15 km ท่าอากาศยานนานาชาติมีการขนส่งผู้โดยสารถึงร้อยละ 68 ในคาซัคสถาน ในปี 2012 ท่าอากาศยานนานาชาติได้รองรับผู้โดยสารเป็นจำนวนรวมทั้งสิ้น 4,003,004 คน
ตำบลภูเขาทอง
ตำบลภูเขาทอง (Phukhao Thong subdistrict) เป็นตำบลในอำเภอพระนครศรีอยุธยา จังหวัดพระนครศรีอยุธยา
ภูมิศาสตร์
ตำบลภูเขาทอง ตั้งอยู่ริมแม่น้ำเจ้าพระยา ประมาณ 71 กม. ทางเหนือของกรุงเทพฯ ประมาณ 3 กม. ทิศตะวันตกเฉียงเหนือของเกาะเมืองอยุธยา แหล่งท่องเที่ยวที่สำคัญ ได้แก่ เจดีย์ภูเขาทอง และพระบรมราชานุสาวรีย์สมเด็จพระนเรศวรมหาราชที่อยู่ติดกัน
เศรษฐกิจ
สินค้าส่งออกของตำบลภูเขาทอง ได้แก่ เปลญวน โมบายรูปปลาตะเพียนที่ทำจากใบตาล ซึ่งเป็นสัญลักษณ์ของจังหวัดพระนครศรีอยุธยา และพัดที่ทำด้วยขนนกยูง
การแบ่งเขตการปกครอง
ตำบลภูเขาทองทั้งหมดบริหารงานโดยองค์การบริหารส่วนตำบลภูเขาทอง ที่ก่อตั้งขึ้นในปี พ.ศ. 2542 แบ่งออกเป็น 4 หมู่บ้าน
เดอะฮอร์เรอส์
เดอะ ฮอร์เรอส์ (The Horrors) เป็นวง การาจร็อก จากอังกฤษ ก่อตั้งวงตั้งแต่ปี 2005 ออกอัลบั้มเต็มแล้ว 2 อัลบั้ม คือ Strange House วันที่ 5 มีนาคม 2007 (#37 on the UK Albums Chart) และ Primary Colours วันที่ 4 พฤษภาคม 2009 (#25 in the UK.)
รุนดากุมปูลันเกอจิล
รุนดากุมปูลันเกอจิล (Runda Kumpulan Kecil ; อักษรยาวี: روندا كومڤولن كچيل ; คำแปล: "หน่วยรบลาดตระเวนขนาดเล็ก", อาร์เคเค) เป็นกลุ่มนักรบอิสลามในภาคใต้ของประเทศไทย
อาร์เคเคเป็นหนึ่งในกลุ่มผู้ก่อความรุนแรงที่โหดร้าย และเคลื่อนไหวมากที่สุดของการก่อความไม่สงบในชายแดนภาคใต้ของประเทศไทย ในช่วงไม่กี่ปีที่ผ่านมา
เดอะฮอร์เรอส์
ประวัติวง
พวกเขาเริ่มเล่นดนตรีที่ Junkclub เริ่มแรกจะเล่นเพลงคัฟเวอร์จากวงการาจย้อนยุค จนไม่นานก็เริ่มเล่นเพลงของตัวเอง ผู้คนรู้จักเดอะ ฮอร์เรอส์ มากขึ้น พวกเขาปล่อยซิงเกิลแรก "Sheena is a parasite" ด้วยแนวเพลงที่แปลกใหม่ และย้อนยุค กับความดุเดือด และน่ากลัว
รุนดากุมปูลันเกอจิล
ประวัติ
อาร์เคเคก่อตั้งขึ้นโดยสมาชิกซาลาฟีรุ่นเยาว์ของขบวนการแนวร่วมปฏิวัติแห่งชาติ (บีอาร์เอ็น-ซี) ในปี ค.ศ. 2000 ที่ได้รับการฝึกทางทหารในประเทศอินโดนีเซีย ด้วยเหตุนี้ นักวิเคราะห์บางคนยังถือว่าเป็นส่วนหนึ่งของเปอจูอังเกอเมอร์เดกาอันปาตานี ที่เชื่อมต่อกับบีอาร์เอ็น-ซี และไม่เป็นองค์กรอิสระ
เดอะฮอร์เรอส์
ประวัติวง
จุดเด่นของวงคือภาพลักษณ์ที่ดูน่าสนใจ โดยพวกเขาเลือกที่จะแต่งตัวด้วยชุดดำ และมีภาพลักษณ์ที่ดูลึกลับ จนได้ลงในหน้าแนะนำวงหน้าใหม่ของนิตยสาร NMEในปี 2006 และภาพที่พวกเขาเลือกลงคือ ภาพของสมาชิกทั้งวงยืนอยู่ท่ามกลางบรรยากาศเหมือนป่าช้า  และถือมีดซึ่งเปล่งแสงสะท้อนออกมา  กลายเป็นภาพคลาสสิกและพวกเขาก็กลายเป็นจุดสนใจทันที
รุนดากุมปูลันเกอจิล
ประวัติ
อาร์เคเคนั้นได้รับการฝึกฝนมาเป็นอย่างดี, ไร้ความปราณี และเป็นกลุ่มสไตล์คอมมานโดที่มีประสิทธิภาพ ชื่อ 'หน่วยรบลาดตระเวนขนาดเล็ก' (Runda Kumpulan Kecil) ตั้งตามลักษณะหลักสูตรการฝึกทางทหารระยะเวลาหนึ่งเดือน มีสมาชิกประมาณ 500 คน สมาชิกที่ถูกจับได้สารภาพกับทางการไทยว่าพวกเขาหนีไปประเทศมาเลเซียเป็นประจำหลังจากทำการโจมตีอย่างรุนแรงในจังหวัดยะลา, ปัตตานี หรือนราธิวาส แม้ว่าสมาชิกอาร์เคเคหลายคนถูกจับกุมหรือสังหารโดยกองทัพไทยในทศวรรษที่ผ่านมา แต่ก็เป็นเรื่องยากมากสำหรับผู้มีส่วนร่วมในการต่อต้านการก่อความไม่สงบที่จะเจาะโครงสร้างของกลุ่ม เนื่องจากความลับและความคล่องตัวที่ยอดเยี่ยม
เดอะฮอร์เรอส์
ประวัติวง
หลังจากออกผลงานต่อมา พวกเขาก็ได้ขึ้นหน้าปก  NME  และได้ไปออกทัวร์กับวงรุ่นเดียวกันอย่าง  The  Automatic,  The  View  และ  Mumm-Ra  ทำให้พวกเขาเป็นที่รู้จักในวงกว้าง  จนกระแส  Goth  กลับมาเริ่มเป็นระบาดไปทั่วอังกฤษ
จุดเด่นอีกอย่างของพวกเขาคือ การแสดงสดบนเวที ที่เน้นบรรยากาศที่ดำมืดและดูน่ากลัว เช่นการปิดไฟทั้งเวทีและใช้  Strobe  light  เป็นระยะๆ  จนทำให้พวกเขาโด่งดังขึ้นมาอย่างรวดเร็ว ในปี 2009 พวกเขากลับมาพร้อมกับ Primary  Colours  ที่เป็นการเปลี่ยนแปลงครั้งใหญ่ของพวกเขา  ที่เน้นซาวด์แบบไซคีเดลิกยุคเก่า และลดความดุเดือดรุนแรงแบบการาจลงไปเล็กน้อย
อ้างอิง
1.The horrors เสียงจากหลุมศพ
ธัญยธรณ์ ขันทปราบ
รองศาสตราจารย์ ดร.ธัญยธรณ์ ขันทปราบ (ชื่อเดิม กนลา ขันทปราบ) เป็นรองศาสตราจารย์ บัณฑิตวิทยาลัย มหาวิทยาลัยราชภัฏสวนดุสิต และเป็นอดีตรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ
ประวัติ
รศ.ดร.ธัญยธรณ์ ขันทปราบ เกิดเมื่อวันที่ 9 ตุลาคม พ.ศ. 2489 ที่เขตบางรัก กรุงเทพมหานคร เป็นบุตรของ ศ.(พิเศษ) ขจร กับนางชุลี สุขพานิช แต่เดิมมีชื่อว่านางสาวกนลา สุขพานิช ต่อมาจึงเปลี่ยนมาใช้นามสกุลสามีคือ "ขันทปราบ" และเปลี่ยนชื่อในเวลาต่อมาเป็น "ธัญยธรณ์" เธอสำเร็จการศึกษาระดับปริญญาตรี สาขารัฐศาสตร์การทูต จากคณะรัฐศาสตร์ จุฬาลงกรณ์มหาวิทยาลัย ระดับปริญญาโท สาขาเอเชียศึกษา จากมหาวิทยาลัยอเมริกัน
การทำงาน
รศ.ดร.ธัญยธรณ์ ขันทปราบ เป็นอาจารย์บัณฑิตวิทยาลัย มหาวิทยาลัยราชภัฏสวนดุสิต และเป็นเลขานุการของพลเอกชวลิต ยงใจยุทธ ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ
กระโจมกลางวัน
อ้างอิง
ศัพท์ทหารเรือ กระโจมกลางวัน